รัฐบาลไทย-ข่าวทำเนียบรัฐบาล-รวมใจ “ปลูกป่า และป้องกันไฟป่า” พร้อมกันทั่วประเทศ โดยมีเป้าหมายรวมไม่ต่ำกว่า 2.68 ล้านไร่
วันเสาร์ที่ 25 กรกฎาคม 2563
รวมใจ “ปลูกป่า และป้องกันไฟป่า” พร้อมกันทั่วประเทศ โดยมีเป้าหมายรวมไม่ต่ํากว่า 2.68 ล้านไร่
รวมใจ “ปลูกป่า และป้องกันไฟป่า” พร้อมกันทั่วประเทศ โดยมีเป้าหมายรวมไม่ต่ํากว่า 2.68 ล้านไร่
รวมใจ “ปลูกป่า และป้องกันไฟป่า” พร้อมกันทั่วประเทศ โดยมีเป้าหมายรวมไม่ต่ํากว่า 2.68 ล้านไร่
ศูนย์อํานวยการใหญ่จิตอาสาพระราชทาน กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงกลาโหม ร่วมกับหน่วยงานภาครัฐ ภาคเอกชน จัดทํา “โครงการปลูกป่า และป้องกันไฟป่า” ครอบคลุมถึงป่าต้นน้ํา ป่าชายเลน ป่าพรุ และที่ดินของรัฐประเภทอื่น ๆ และการฝึกอบรม “จิตอาสา” เพื่อร่วมแสดงความจงรักภักดีและสํานึกในพระมหากรุณาธิคุณของพระบาทสมเด็จพระเจ้าอยู่หัว ที่ได้ทรงปฏิบัติพระราชกรณียกิจนานัปการเพื่อประโยชน์สุขแก่ประชาชน โดยมีเป้าหมายรวมกันจํานวน ไม่ต่ํากว่า 2.68 ล้านไร่ ใน 76 จังหวัด และกรุงเทพมหานคร ภายในปี พ.ศ. 2563 – 2570 เพื่อเฉลิมพระเกียรติพระบาทสมเด็จพระเจ้าอยู่หัว เนื่องในมหามงคลเฉลิมพระชนมพรรษา 28 กรกฎาคม 2563 และเพื่อสร้างความมั่นคงทางทรัพยากรธรรมชาติ สังคม และเศรษฐกิจ สู่การพัฒนาที่ยั่งยืน อีกทั้งเป็นการพัฒนาคุณภาพชีวิตชุมชนที่อยู่อาศัยและทํากินในพื้นที่ป่าและพื้นที่รอบเขตป่าให้สามารถอยู่กับป่าได้อย่างยั่งยืน
วันนี้ (24 กรกฎาคม 2563) เวลา 09.00 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิด “โครงการปลูกป่า และป้องกันไฟป่า” โดยนําคณะรัฐมนตรี ผู้ว่าราชการจังหวัด 76 จังหวัด เข้าร่วมกับ พลเรือเอก ปวิตร รุจิเทศ ผู้อํานวยการศูนย์อํานวยการใหญ่จิตอาสา พร้อมด้วยข้าราชการ พนักงาน เจ้าหน้าที่ทั้งภาครัฐ ภาคเอกชน และประชาชนจิตอาสา กว่า 1,000 คน ร่วมถวายพระพร และกล่าวคําปฏิญาณ “เราทําความดีเพื่อชาติ ศาสนา และพระมหากษัตริย์”
จากนั้น ร่วมปลูกต้นไม้ จํานวน​ 10  ชนิด​ อาทิ​ สัก​  รวงผึ้ง​ บุญนาค​ จําปา​ ประดู่ป่า​ เป็นต้น​​ เพื่อแสดงความจงรักภักดีและสํานึกในพระมหากรุณาธิคุณของพระบาทสมเด็จพระเจ้าอยู่หัว ที่ได้ทรงปฏิบัติพระราชกรณียกิจนานัปการ เพื่อประโยชน์สุขแก่ประชาชน อีกทั้งเพื่อเป็นการฟื้นฟูดิน น้ํา ป่า สิ่งแวดล้อม กลับคืนระบบนิเวศให้มีความอุดมสมบูรณ์อย่างยั่งยืนสืบไป โดยโอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหารระดับสูง ข้าราชการ พนักงาน เจ้าหน้าที่ในสังกัดกระทรวงฯ ร่วมกิจกรรมในงานดังกล่าว ณ พื้นที่อุทยานแห่งชาติน้ําตกบัวตอง - น้ําพุเจ็ดสี อําเภอแม่แตง จังหวัดเชียงใหม่
นอกจากกิจกรรมดังกล่าวแล้ว​ นายกรัฐมนตรี​และคณะ​ ได้เยี่ยมชมนิทรรศการการดําเนินงานของกระทรวงทรัพยากรธรรมชาติและสิ่งแวดล้อม​ ทั้งในเรื่องความเป็นมาเกี่ยวกับการดําเนินโครงการปลูกป่า​ และป้องกันไฟป่า​ การดําเนินงานในพื้นที่เร่งด่วน​ (ระยะที่​ 1) จําวน 8​ พื้นที่​ ใน​ 6 จังหวัด​ และ​ระยะ​ 2-3​ การดําเนินงานตามโครงการรวมใจไทย​ ปลูกต้นไม้เพื่อแผ่นดิน​ สืบสานสู​ 100 ล้านต้น​ และร่วมปล่อยกล้วยไม้​คืนสู่ธรรมชาติ ทําฝาย​ชะลอน้ํา ตลอดจนทําโป่งเทียม​อาหารสัตว์ ในพื้นที่ดังกล่าวด้วย​
ทั้งนี้ “โครงการปลูกป่า และป้องกันไฟป่า” มีแผนและเป้าหมายการดําเนินงาน ดังนี้
ระยะที่ 1 ระยะเร่งด่วน (ดําเนินการเสร็จภายใน 28 ก.ค. 2563) ได้แก่
(1) จังหวัดเร่งด่วน จํานวน 6 จังหวัด ได้แก่ เชียงใหม่ ตาก น่าน นครราชสีมา ชัยภูมิ และนครศรีธรรมราช ปลูกป่าไม่ต่ํากว่า 1,010 ไร่ และทําฝายเพิ่มความชุ่มชื้นของระบบนิเวศ พื้นที่ละไม่ต่ํากว่า 10 แห่ง รวมจํานวนไม่ต่ํากว่า 70 แห่ง
(2) จังหวัดอื่นนอกเหนือจากจังหวัดเร่งด่วน จํานวน 71 จังหวัด (รวมกรุงเทพมหานคร) ปลูกป่าหรือปลูกต้นไม้เพิ่มพื้นที่สีเขียว เฉลี่ยจังหวัดละ 100 ไร่ รวมทั้งประเทศ 7,100 ไร่
ระยะที่ 2 และ 3 (ดําเนินการในปี พ.ศ. 2563-2570)
(1) ปี พ.ศ. 2563-2565 ฟื้นฟูป่าในจังหวัดเร่งด่วน 6 จังหวัด ได้แก่ เชียงใหม่ ตาก น่าน นครราชสีมา ชัยภูมิ และนครศรีธรรมราช จํานวนรวมกันปีละไม่ต่ํากว่า 11,000 ไร่ รวม 2 ปี ไม่ต่ํากว่า 22,000 ไร่ รวมทั้ง ฟื้นฟูป่าและเพิ่มพื้นที่สีเขียวนอกเขตป่าใน 71 จังหวัดที่เหลือ (รวมกรุงเทพมหานคร) เฉลี่ยจังหวัดละ 100 ไร่ต่อปี รวม 71 จังหวัด 7,100 ไร่ต่อปี รวม 2 ปี จํานวน 14,200 ไร่
2) ปี พ.ศ. 2565-2570 กําหนดเป้าหมายการเพิ่มพื้นที่ป่าจํานวนร้อยละ 15-20 ของพื้นที่ต้นน้ํา (ชั้นคุณภาพน้ํา 1 และ 2) ที่เสื่อมสภาพและมีการใช้ประโยชน์จากราษฎรจํานวน 12.7 ล้านไร่ (ป่าสงวนแห่งชาติ/ป่าอนุรักษ์/ อื่นๆ) ฟื้นฟูพื้นที่ป่าชุมชนเฉลี่ยแห่งละ 50 ไร่ จาก 11,327 แห่ง เพิ่มความอุดมสมบูรณ์ของพื้นที่ป่าชายเลน จํานวน 0.153 ล้านไร่ จากพื้นที่ป่าชายเลนตามกฎหมายจํานวน 1.5 ล้านไร่ ฟื้นฟูพื้นที่ป่าพรุ จํานวน 20,000 ไร่ รวมทั้ง เพิ่มพื้นที่สีเขียวในจังหวัดที่ไม่มีพื้นที่ป่าตามกฎหมาย เฉลี่ยจังหวัดละ 100 ไร่ ต่อปี รวม 5 ปี จังหวัดละ 500 ไร่
ทั้งนี้ กระทรวงทรัพยากรธรรมชาติและสิ่งแวดล้อม ขอประชาสัมพันธ์การดําเนินโครงการและขอความร่วมมือจากทุกหน่วยงาน
1) ขอความร่วมมือทุกหน่วยงานแจ้งหน่วยปฏิบัติระดับจังหวัดร่วมกันสร้างความรับรู้และความเข้าใจให้แก่ประชาชนเกี่ยวกับโครงการปลูกป่า และป้องกันไฟป่า ซึ่งเป็นโครงการที่ทุกหน่วยงาน / ทุกภาคส่วนจะต้องร่วมกันขับเคลื่อนจึงจะประสบความสําเร็จ
2) ขอเชิญชวนหน่วยงานทั้งภาครัฐ ภาคเอกชน และประชาชน ทั่วทั้งประเทศร่วมโครงการปลูกป่า และป้องกันไฟป่า เพื่อฟื้นฟูป่าต้นน้ําที่เสื่อมโทรมให้กลับคืนความอุดมสมบูรณ์รวมทั้งเพิ่มพื้นที่สีเขียว
ในประเทศให้มากยิ่งขึ้น
3) ประชาชนหรือหน่วยงานที่สนใจร่วมปลูกป่าและร่วมปลูกต้นไม้ สามารถสอบถามข้อมูลกล้าไม้ได้ที่สํานักส่งเสริมการปลูกป่า ส่วนเพาะชํากล้าไม้ โทร.02-561-4292 - 3 ต่อ 5551 หรือ ขอรับกล้าไม้ได้ที่สถานีเพาะชํากล้าไม้ในพื้นที่และสํานักงานทรัพยากรธรรมชาติและสิ่งแวดล้อมจังหวัด ทุกจังหวัด
ทั่วประเทศ ตั้งแต่วันที่ 24 กรกฎาคม 2563 เป็นต้นไป
4) หน่วยงานรัฐหรือเอกชนที่สนใจเข้าร่วมปลูกป่า ปลูกต้นไม้ หรือจัดทํากิจกรรมฟื้นฟูป่า
(เช่น ทําฝาย ทําโป่งเทียม) สามารถติดต่อสํานักงานทรัพยากรธรรมชาติและสิ่งแวดล้อมจังหวัดทุกจังหวัด เพื่อกําหนดพื้นที่และขั้นตอนการดําเนินงานร่วมกัน